CELEX: 62015CN0221
Language: mt
Date: 2015-05-13 00:00:00
Title: Kawża C-221/15: Talba għal deċiżjoni preliminari mressqa mill-Hof van Beroep te Brussel (il-Belġju) fit-13 ta’ Mejju 2015 – Openbaar Ministerie vs Etablissements Fr. Colruyt NV

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/5
            
         Talba għal deċiżjoni preliminari mressqa mill-Hof van Beroep te Brussel (il-Belġju) fit-13 ta’ Mejju 2015 – Openbaar Ministerie vs Etablissements Fr. Colruyt NV
   (Kawża C-221/15)
   (2015/C 262/07)
   Lingwa tal-kawża: l-Olandiż
   
      Qorti tar-rinviju
   
   Hof van Beroep te Brussel
   
      Partijiet fil-kawża prinċipali
   
   
      Rikorrenti: Openbaar Ministerie
   
      Konvenuta: Etablissements Fr. Colruyt NV
   
      Domandi preliminari
   
   
               1)
            
            
               L-Artikolu 15(1) tad-Direttiva 2011/64/UE (1), moqri flimkien jew mhux flimkien mal-Artikoli 20 u 21 tal-Karta tad-Drittijiet Fundamentali tal-Unjoni Ewropea (2), tas-7 ta’ Diċembru 2000, jipprekludi miżura nazzjonali li timponi fuq il-bejjiegħa bl-imnut li jirrispettaw prezzijiet minimi billi tipprojbixxi li jiġi applikat għal prodotti tat-tabakk prezz inqas mill-prezz li l-produttur/importatur ikun indika fuq il-bolla fiskali?
            
         
               2)
            
            
               L-Artikolu 34 TFUE jipprekludi miżura nazzjonali li timponi fuq il-bejjiegħa bl-imnut li jirrispettaw prezzijiet minimi billi tipprojbixxi li jiġi applikat għal prodotti tat-tabakk prezz inqas mill-prezz li l-produttur/importatur ikun indika fuq il-bolla fiskali?
            
         
               3)
            
            
               L-Artikolu 4(3) TFUE, moqri flimkien mal-Artikolu 101 TFUE, jipprekludi li miżura nazzjonali li timponi fuq il-bejjiegħa bl-imnut li jirrispettaw prezzijiet minimi billi tipprojbixxi li jiġi applikat għal prodotti tat-tabakk prezz inqas mill-prezz li l-produttur/l-importatur ikun indika fuq il-bolla fiskali?
            
         
      (1)  Direttiva tal-Kunsill, tal-21 ta’ Ġunju 2011, dwar l-istruttura u r-rati tad-dazju tas-sisa fuq it-tabakk manifatturat (ĠU L 176, p. 24).
   
      (2)  ĠU 2000, C 364, p. 1.